อิสระ เสรีวัฒนวุฒิ

รองศาสตราจารย์ **อิสระ เสรีวัฒนวุฒิ**  (เกิด 12 ตุลาคม พ.ศ. 2526) ปัจจุบันดำรงตำแหน่งเป็นเลขาธิการสถาบันพระปกเกล้า เป็นรักษาการผู้อำนวยการวิทยาลัยการเมืองการปกครอง​ สถาบัน​พระ​ปกเกล้า และประธานกรรมการ บริษัท อสมท. จำกัด (มหาชน)​ อดีตรองเลขาธิการสถาบันพระปกเกล้า อดีตสมาชิกสภาผู้แทนราษฎร แบบบัญชีรายชื่อ

## ประวัติ
อิสระ เกิดเมื่อวันที่ 12 ตุลาคม พ.ศ. 2526 ที่กรุงเทพมหานคร ชื่อเล่น “บิล” เป็นบุตรคนโตของนายบุญชัย และนางเยาวลักษ์ เสรีวัฒนวุฒิ ครอบครัวประกอบธุรกิจด้านชิ้นส่วนยานยนต์โดยร่วมทุนกับบริษัททั้งในภาคพื้นเอเชียและยุโรป มีบุตร 2 คน

สำเร็จการศึกษาระดับประถมศึกษาจากโรงเรียนกรุงเทพคริสเตียนวิทยาลัย ระดับมัธยมศึกษาตอนต้นจากโรงเรียนสวนกุหลาบวิทยาลัย ระดับมัธยมศึกษาตอนปลายจากโรงเรียนเตรียมอุดมศึกษา และปริญญาตรี (เกียรตินิยม) ด้านวิศวกรรมเคมี คณะวิศวกรรมศาสตร์ จุฬาลงกรณ์มหาวิทยาลัย ปริญญาโท ด้านรัฐประศาสนศาสตร์ มหาวิทยาลัยรามคำแหง และปริญญาเอก ด้านวิศวกรรมศาสตร์ Imperial College London (ด้วยทุน Marie Courie Fellowship ของสหภาพยุโรป) ต่อมา ในปี พ.ศ. 2567 อิสระ ได้รับปริญญานิติศาสตรดุษฎีบัณฑิตกิตติมศักดิ์ จากมหาวิทยาลัยมหาจุฬาลงกรณราชวิทยาลัย และวันที่ 12 กุมภาพันธ์ พ.ศ. 2568 ได้รับปริญญาดุษฎีบัณฑิตกิตติมศักดิ์ สาขารัฐศาสตร์ มหาวิทยาลัยรามคำแหง

นอกจากนี้ อิสระ ได้เข้ารับการอบรมในหลักสูตรความรู้เฉพาะด้าน ได้แก่
* ประกาศนียบัตรกฎหมายสัญญา (Contract Laws), Harvard Law School, มหาวิทยาลัยฮาร์วาร์ด, สหรัฐอเมริกา
* ประกาศนียบัตรกฎหมายทรัพย์สินทางปัญญา (Intellectual Property Law), University of Pennsylvania Law School, มหาวิทยาลัยแห่งเพนซิลเวเนีย, สหรัฐอเมริกา
* ประกาศนียบัตรสนธิสัญญาความร่วมมือด้านสิทธิบัตร (Patent Cooperation Treaty), WIPO Academy, องค์การสหประชาชาติ
* ประกาศนียบัตรหลักสูตรผู้เชี่ยวชาญกฎหมายภาษีอากร (Specialist Bar on Taxation), ศาลภาษีอากรกลาง, ศาลยุติธรรม
* ประกาศนียบัตรการบริหารแบบ Six-Sigma, British Standard Institute, กรุงลอนดอน, สหราชอาณาจักร
* ประกาศนียบัตรการจัดการภาครัฐและภาคเอกชน, สถาบันบัณฑิตพัฒนบริหารศาสตร์ (NIDA)
* ประกาศนียบัตรการจัดการด้านการตลาด (คะแนนดีเด่น), Holmes Institute, กรุงซิดนีย์, ออสเตรเลีย
* ใบประกอบวิชาชีพวิศวกรอาเซียน (ASEAN Chartered Professional Engineer)
* ใบประกอบวิชาชีพวิศวกรภูมิภาคเอเชีย-แปซิฟิค หรือเอเปค (APEC Engineer)

## การทำงาน
อิสระ มีประสบการณ์การทำงานร่วมกับองค์กรที่มีความเชี่ยวชาญเฉพาะทางด้านวิศวกรรมในต่างประเทศ อาทิ International Test Centre for CO2 Capture ประเทศแคนาดา และ MET Evonik ภายใต้กรอบความร่วมมือแห่งสหภาพยุโรป ประเทศสหราชอาณาจักร อีกทั้งยังผ่านการทดสอบและได้รับใบประกอบวิชาชีพในระดับสามัญวิศวกร สาขาอุตสาหการ จากสภาวิศวกรไทย

ในด้านธุรกิจ อิสระ รับช่วงบริหารธุรกิจของครอบครัว ได้ขยายกิจการและการลงทุนไปยังภาคพื้นยุโรป และตัดสินใจย้ายฐานการผลิตจากประเทศอิตาลีและประเทศโรมาเนียมายังประเทศไทย ปัจจุบันอิสระดำรงตำแหน่งกรรมการบริหารของบริษัทและกลุ่มบริษัทในเครือฯ และประธานหอการค้าโรมาเนีย-ไทย ทั้งนี้ จากผลงานด้านการส่งเสริมเศรษฐกิจระหว่างสองประเทศ ทำให้รัฐบาลโรมาเนีย โดยประธานาธิบดี H.E.  Mr. Klaus Werner Iohannis จึงออกกฤษฏีกามอบเครื่องอิสริยาภรณ์ “the Industrial and Commercial Merit” ชั้น Officer เพื่อเป็นเกียรติแก่ อิสระ

ด้วยประสบการณ์ทำงานและธุรกิจที่เกี่ยวข้องกับภูมิภาคยุโรป ส่งผลให้ประเทศมอลโดวาเสนอแต่งตั้งให้เขาดำรงตำแหน่งกงสุลกิตติมศักดิ์และหัวหน้าคณะผู้แทนทางการกงสุลของสาธารณรัฐมอลโดวาประจำประเทศไทยคนแรก พระบาทสมเด็จพระปรมินทรมหาภูมิพลอดุลยเดช บรมนาถบพิตร ได้ทรงพระกรุณาโปรดเกล้าโปรดกระหม่อมให้รัฐมนตรีว่าการกระทรวงการต่างประเทศออกอนุมัติบัตรรับรองให้ ดร. อิสระ ดำรงตำแหน่งกงสุลกิตติมศักดิ์ฯ และเขายังได้รับเชิญให้เป็นกรรมการบริหารสมาคมคณะกงสุลกิตติมศักดิ์ (ประเทศไทย) ด้วย

### งานทางด้านวิชาการ
สำหรับงานด้านวิชาการ อิสระ เป็นรองเลขาธิการสถาบันพระปกเกล้า อาจารย์พิเศษ ผู้บริหารสถาบันการศึกษา และผู้ทรงคุณวุฒิในมหาวิทยาลัยของทั้งภาครัฐและเอกชนในประเทศไทย เช่น กรรมการสภามหาวิทยาลัยผู้ทรงคุณวุฒิ มหาวิทยาลัยราชภัฏนครปฐม, ที่ปรึกษามหาวิทยาลัยธรรมศาสตร์, กรรมการวิทยาลัยนวัตกรรมและกรรมการสถาบันอาณาบริเวณศึกษา มหาวิทยาลัยธรรมศาสตร์ เป็นต้น รวมทั้งรับเชิญเป็นกองบรรณาธิการบริหารของการประชุมวิชาการนานาชาติ โดยมีผลงานทั้งรูปแบบหนังสือและบทความในวารสารวิชาการระดับนานาชาติชั้นนำต่าง ๆ อาทิ

⧫   Sereewatthanawut, et al. (2024) "Structural Effect of One-Dimensional Nanowire 2%Mn-5%Na2wo4/Sio2 Catalyst Towards Oxidative Coupling of Methane", *Applied Catalysis* *O: Open,* 193.

⧫    Sereewatthanawut, et al. (2023) "Two-Steps Thermochemical Cycles of H2o/Co2 Co-Splitting Over Ba0.95la0.05feo3 (BLF) in a Packed Bed Reactor and Micro-Channel Reactor", *Reac Kinet Mech Cat,* 136.

⧫   Sereewatthanawut, et al. (2023) "Establishing Efficacy of Machine Learning Techniques for Vulnerability Information of Tabular Buildings", *Engineered Science,* 27.

⧫  Sereewatthanawut, et al. (2023) "Effects of Extended Mixing Processes on Fresh, Hardened and Durable Properties of Cement Systems Incorporating Fly Ash", *Scientific Reports,* 13.

⧫    Sereewatthanawut, et al. (2022) "Effects of Accelerating and Retarding Agents on Nucleation and Crystal Growth of Calcium Aluminate Cement ", *Open Ceramics,* 11.

⧫ Sereewatthanawut, et al. (2021) " Chloride-induced Corrosion of a Galvanized Steel-embedded Calcium Sulfoaluminate Stucco System", Journal of Building Engineering, 44 (3) :103376.DOI: 10.1016/j.jobe.2021.103376

⧫ Sereewatthanawut, et al. (2020) "Environmental Evaluation of Pavement System Incorporating Recycled Concrete Aggregate", International Journal of Pavement Research and Technology.DOI: 

⧫ Sereewatthanawut, et al. (2019) “Dissolution, Nucleation, and Crystal Growth Mechanism of Calcium Aluminate Cement”, Journal of Sustainable Cement-Based Materials, 8 (3), 180-197. DOI:10.1080/21650373.2018.1558132

⧫ Sereewatthanawut, et al. (2018) “Advances in Green Engineering for Natural Products Processing”, Journal of Engineering Science and Technology Review, 11 (2), 196.

⧫ Sereewatthanawut, et al. (2018) “Effects of Seeding Nucleation Agenton Geopolymerization Process of Fly-Ash Geopolymer”, Frontiers of Structural and Civil Engineering, 12 (1), 16.

⧫ Sereewatthanawut, et al. (2016) “The Effect of Pulsed Microwave Power on Transesterification of Chloerlla Sp. for Biodiesel Production”, Chemical Engineering Communications, 203 (5), 575.

⧫ Sereewatthanawut, et al. (2011) “Nanofiltration Process for the Nutritional Enrichment and Refining of Rice Bran Oil”, Journal of Food Engineering, 102, 16.

⧫ Sereewatthanawut, et al. (2010) “Enantiosepartion Via EIC-OSN: Process Design and Improvements of Enantiomers Resolvability and Separation Performance”, American Institute of Chemical Engineers Journal, 56 (4), 893.

⧫ Sereewatthanawut, et al. (2010) “Demonstration of Molecular Purification in Polar Aprotic Solvents by Organic Nanofiltration”, Organic Process Research & Development, 14 (3), 600.

⧫ Sereewatthanawut, et al. (2010) “Spiral-Wound Polyaniline Membrane Modules for Organic Solvent Nanofiltration (OSN) ”, Journal of Membrane Science, 349, 123.

⧫ Sereewatthanawut, et al. (2008) “Polymeric Membrane Nanofiltration and Its Application to Separations in the Chemical Industries”, Marco Molecular Symposia, 264, 184.

⧫ Sereewatthanawut, et al. (2006) “Extraction of Protein and Amino Acids Form Deoiled Rice Bran by Subcritical Water Hydrolysis” Bio Resource Technology, 99 (3), 555.

### งานด้านตุลาการ
นอกจากงานด้านการศึกษา อิสระ ยังได้รับแต่งตั้งให้ดำรงตำแหน่งด้านตุลาการ เช่น ผู้พิพากษาสมทบในศาลทรัพย์สินทางปัญญาและการค้าระหว่างประเทศกลาง เป็นต้น

### งานด้านนิติบัญญัติ
ก่อนหน้าและระหว่างที่ อิสระ ดำรงตำแหน่งสมาชิกสภาผู้แทนราษฎร (พ.ศ. 2562-2566) เขาได้รับแต่งตั้งให้ดำรงตำแหน่งต่างๆ ทางด้านนิติบัญญัติ ดังนี้

* รองประธานและโฆษกคณะกรรมาธิการการเงิน การคลัง สถาบันการเงิน และตลาดการเงิน

* คณะกรรมาธิการการป้องกันและปราบปรามการทุจริตประพฤติมิชอบ
* คณะกรรมาธิการวิสามัญพิจารณาศึกษาข้อเท็จจริงและแนวทางการบริหารจัดการกองทุนเงินให้กู้ยืมเพื่อการศึกษา (กยศ.) (2562)
* คณะกรรมาธิการวิสามัญพิจารณาศึกษาโครงการก่อสร้างอาคารรัฐสภาแห่งใหม่ (2562)
* คณะกรรมาธิการวิสามัญพิจารณาร่างข้อบังคับว่าด้วยประมวลจริยธรรมของสมาชิกสภาผู้แทนราษฎรและกรรมาธิการ พ.ศ. ...  (2562)
* คณะกรรมาธิการวิสามัญพิจารณาร่างข้อบังคับการประชุมสภาผู้แทนราษฎร (2563)
* คณะกรรมาธิการวิสามัญพิจารณามีมติให้รับฟังความคิดเห็นของนักเรียน นิสิต นักศึกษา เยาวชน และประชาชน (2563)
* คณะกรรมาธิการวิสามัญพิจารณาร่างพระราชบัญญัติว่าด้วยการออกเสียงประชามติ พ.ศ. ....  (2564)
* คณะกรรมาธิการวิสามัญพิจารณาร่างพระราชบัญญัติโอนงบประมาณรายจ่าย พ.ศ. ....  (2564)
* คณะกรรมาธิการวิสามัญพิจารณาร่างพระราชบัญญัติบริษัทมหาชนจำกัด (ฉบับที่ ..) พ.ศ. ....  (2564)

### งานที่สถาบันพระปกเกล้า
อิสระ เข้ารับตำแหน่งเลขาธิการสถาบันพระปกเกล้า คนที่ 5 เมื่อวันที่ 23 สิงหาคม 2568 ซึ่งนับเป็นเลขาธิการที่อายุน้อยที่สุดในประวัติการก่อตั้งสถาบันพระปกเกล้า โดยเป็นไปตามข้อบังคับสถาบันพระปกเกล้า ว่าด้วยคุณสมบัติ หลักเกณฑ์และวิธีการคัดเลือกเลขาธิการฯ ซึ่งกำหนดว่าจะต้องมีอายุไม่ต่ำกว่าสี่สิบปีบริบูรณ์ ไม่เป็นผู้ดำรงตำแหน่งทางการเมือง และไม่เป็นสมาชิกหรือผู้ดำรงตำแหน่งของพรรคการเมือง

ทั้งนี้ อิสระ มีประสบการณ์การปฏิบัติหน้าที่ในตำแหน่งรองเลขาธิการสถาบันพระปกเกล้ามาตั้งแต่ต้นปี 2567 โดยได้รับมอบหมายให้กำกับและบริหารวิทยาลัยพัฒนาการปกครองท้องถิ่น สำนักงานเลขาธิการ สำนักส่งเสริมวิชาการรัฐสภา และสำนักนวัตกรรมเพื่อประชาธิปไตย 

## การทำงานการเมือง
อิสระ สมัครเป็นสมาชิกพรรคประชาธิปัตย์ และเมื่อวันที่ 11 พฤศจิกายน 2561 พรรคประชาธิปัตย์ได้จัดการประชุมใหญ่วิสามัญ เพื่อเลือกตั้งหัวหน้าพรรคและคณะกรรมการบริหารพรรคชุดใหม่ตามข้อบังคับพรรค เพื่อให้เกิดความสอดคล้องกับกฎหมายพรรคการเมืองฉบับใหม่ อิสระ ได้รับการเสนอชื่อและได้รับเลือกตั้งให้ดำรงตำแหน่งรองเลขาธิการพรรคประชาธิปัตย์ ด้วยมติที่ประชุมเป็นเอกฉันท์จากที่กำหนดในข้อบังคับ อิสระได้รับการยกเว้นในคุณสมบัติการเป็นสมาชิกพรรค ครบ 5 ปีจึงจะมีสิทธิ์เป็นกรรมการบริหารพรรค ในการเลือกตั้งสมาชิกสภาผู้แทนราษฎร ปี 2562 อิสระลงสมัครเป็นสมาชิกผู้แทนราษฎร แบบบัญชีรายชื่อ และได้รับการจัดให้อยู่ในลำดับที่ 23 ของพรรคประชาธิปัตย์

ในการเข้ารับตำแหน่งประธานรัฐสภาและประธานสภาผู้แทนราษฎรของชวน หลีกภัย ได้แต่งตั้ง อิสระ เป็นข้าราชการรัฐสภาฝ่ายการเมืองระดับบริหาร ในตำแหน่ง “เลขานุการประธานรัฐสภา” (Chief Presidential Secretary)

กระทั่งวันศุกร์ที่ 13 กันยายน พ.ศ. 2562 ก่อนการประชุมสภาจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ และ สส. บัญชีรายชื่อ พรรคประชาธิปัตย์ ได้ยื่นหนังสือลาออกจากการเป็นสมาชิกสภาผู้แทนราษฎรต่อชวน หลีกภัย ประธานสภาผู้แทนราษฎรโดยให้มีผลทันทีส่งผลให้ อิสระ ขยับขึ้นมาทำหน้าที่แทน

ต่อมาเมื่อวันที่ 20 มกราคม พ.ศ. 2566 อิสระได้ลาออกจากสมาชิกสภาผู้แทนราษฎร และชวน หลีกภัย ได้ลงนามในคำสั่งแต่งตั้งให้ดำรงตำแหน่ง ที่ปรึกษาประธานรัฐสภา ซึ่งเป็นตำแหน่งสูงสุดของข้าราชการรัฐสภาฝ่ายการเมือง

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 อิสระได้เป็นผู้สมัครรับเลือกตั้งแบบบัญชีรายชื่อ ของพรรคประชาธิปัตย์ ในลำดับที่ 15 แต่ไม่ได้รับเลือกตั้ง

ต่อมาภายหลังการลาออกจากตำแหน่งหัวหน้าพรรคประชาธิปัตย์ของจุรินทร์ ลักษณวิศิษฏ์ เขาได้รับการกล่าวถึงผ่านสื่อมวลชนว่าจะเป็นบุคคลที่มาดำรงตำแหน่งหัวหน้าพรรคประชาธิปัตย์คนต่อไป แต่ต่อมาเจ้าตัวปฏิเสธว่าไม่มีความประสงค์จะเป็นหัวหน้าพรรคประชาธิปัตย์

อิสระ ลาออกจากการเป็นสมาชิกพรรคประชาธิปัตย์ช่วงปลายปี 2566 ก่อนจะได้รับแต่งตั้งให้เป็นหนึ่งในคณะกรรมการเพื่อศึกษาและดำเนินการรับฟังความเห็นเกี่ยวกับนโยบายรัฐบาล กรณีการเติมเงิน 10,000 บาท ผ่านดิจิทัลวอลเล็ต ของสำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.)

### การดำรงตำแหน่ง
นอกจากเคยดำรงตำแหน่งสมาชิกสภาผู้แทนราษฎร แบบบัญชีรายชื่อ พรรคประชาธิปัตย์แล้ว อิสระ ยังเคยได้รับการแต่งตั้งให้ดำรงตำแหน่งสาขาต่าง ๆ ทั้งในระดับนานาชาติและภายในประเทศดังนี้

* กรรมาธิการในคณะกรรมาธิการสามัญสหภาพรัฐสภาระหว่างประเทศว่าด้วยการพัฒนาที่ยั่งยืน การคลัง และการค้า (Inter-Parliamentary Union : IPU Committee on Sustainable Development, Finance and Trade)
* กรรมการบริหารยุวสมาชิกรัฐสภาของสหภาพรัฐสภา (Member of the Board of the IPU Forum of Young Parliamentarians)
* สมาชิกคณะมนตรีบริหารด้านความปลอดภัยบนท้องถนนในภูมิภาคเอเซียตะวันออกเฉียงใต้แห่งอาเซียนร่วมกับองค์การอนามัยโลก (Leadership Council ASEAN-WHO South-East Asia for Road Safety Network)
* ที่ปรึกษาคณะกรรมการบริหาร กลุ่มมิตรภาพรัฐสภาไทย-โรมาเนีย
* รองประธานคณะกรรมการบริหาร กลุ่มมิตรภาพรัฐสภาไทย-โปรตุเกส
* เลขานุการและคณะกรรมการบริหาร กลุ่มมิตรภาพรัฐสภาไทย-เบลเยียม
* สมาชิกกลุ่มมิตรภาพรัฐสภาไทย-สหราชอาณาจักร
* สมาชิกกลุ่มมิตรภาพรัฐสภาไทย-ลิทัวเนีย
* กรรมาธิการอื่น ๆ อีกหลายคณะในสภาผู้แทนราษฎร

## เครื่องราชอิสริยาภรณ์
อิสระ เสรีวัฒนวุฒิ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้

### ประเทศไทย

### ต่างประเทศ
*  :
** พ.ศ. 2567 – 80px เครื่องอิสริยาภรณ์กิตติคุณทางด้านอุตสาหกรรมและการพาณิชย์ ชั้นที่ 4

## อ้างอิง

## แหล่งข้อมูลอื่น
* 

หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:ศิษย์เก่าจากอิมพิเรียลคอลเลจลอนดอน
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ต.ภ.